Diari Oficial de la Generalitat Valenciana


Sumari del DOGV 4318, del 21-08-2002 (2002/8029)

ORDRE de 12 de juliol de 2002, de la Conselleria d'Economia, Hisenda i Ocupació, per la qual es determina la relació de municipis de la Comunitat Valenciana als quals resultarà aplicable la bonificació del 50% de l'import de les quotes meritades en el Cànon de Sanejament pels consums d'aigua per a ús domèstic realitzats en aquests durant el segon semestre de 2002.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4318

Data del DOGV
:   21-08-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/8029


Data del document
:   12-07-2002

Organisme emissor
:   Conselleria d'Economia, Hisenda i Ocupació

Tipus de document
:   Ordre

Descriptors 

:   * impost local
    * consum d'aigua
    * municipi
    * sanejament

ORDRE de 12 de juliol de 2002, de la Conselleria d'Economia, Hisenda i Ocupació, per la qual es determina la relació de municipis de la Comunitat Valenciana als quals resultarà aplicable la bonificació del 50% de l'import de les quotes meritades en el Cànon de Sanejament pels consums d'aigua per a ús domèstic realitzats en aquests durant el segon semestre de 2002. [2002/8029]
  
La Llei 2/1992 de 26 de març, de Sanejament d'Aigües Residuals de la Comunitat Valenciana, estableix en la disposició transitòria segona una bonificació del 50 per cent de l'import de les quotes meritades en el Cànon de Sanejament pels consums d'aigua per a ús domèstic realitzats en aquells municipis de la Comunitat Valenciana que no compten amb sistemes de depuració en servei, en execució o amb projecte tècnic aprovat per la Generalitat Valenciana.
  
Així mateix, la disposició transitòria esmentada preveu la supressió automàtica de la dita bonificació des del moment en què els municipis compten amb un projecte de sistema de depuració aprovat tècnicament per la Generalitat Valenciana.
  
D'altra banda, l'apartat 1 de l'article 12 del Reglament sobre el Règim Econòmicofinancer i Tributari del Cànon de Sanejament, aprovat pel Decret 266/1994, de 30 de desembre, del Govern Valencià, estableix que s'entendrà que hi ha un projecte tècnic aprovat per la Generalitat Valenciana quan hi haja un plec de prescripcions tècniques o un projecte d'obres aprovat per l'òrgan competent d'aquesta. El Reglament esmentat disposa també que mitjançant ordre de la Conselleria d'Economia i Hisenda (hui Conselleria d'Economia, Hisenda i Ocupació), a proposta de la d'Obres Públiques, Urbanisme i Transports, es determinaran els municipis o àrees als quals s'aplicarà, durant cada semestre natural, la bonificació esmentada, per raó de les circumstàncies que hi concorren el primer dia dels dits períodes.
  
D'acord amb això, l'Ordre de 23 de gener de 2002 estableix la relació de municipis beneficiaris de la bonificació del 50% durant el primer semestre de 2002 i en l'article 3 disposa que les variacions que, respecte a la situació existent en aquests el dia 1 de gener de 2002, es produïsquen durant el primer semestre de 2002 en els municipis de la Comunitat Valenciana, comportaran les modificacions oportunes en la relació que es recull en l'annex d'aquella normana, amb efectes del dia 1 de juliol de 2002. En aquest sentit, cal tindre en compte, d'acord amb els antecedents que hi ha sobre això en la Divisió de Recursos Hidràulics, que durant el primer semestre de 2002 s'han aprovat els projectes tècnics de les instal·lacions de sanejament i depuració que donaran servei als municipis de Camporrobles, Llanera de Ranes i Bolbaite, el que ha de suposar la pèrdua del benefici tributari recollit per a aquests municipis en l'Ordre de 23 de gener de 2002 esmentada.
  
Per això, vista la proposta realitzada per la Conselleria d'Obres Públiques, Urbanisme i Transports, i fent ús de l'autorització continguda en l'article 12 del Decret 266/1994, de 30 de desembre, del Govern Valencià
  
ORDENE
  
Article 1. Bonificació corresponent al segon semestre de 2002
  
Durant el segon semestre de 2002 gaudiran d'una bonificació del 50% del seu import les quotes meritades en concepte de Cànon de Sanejament pels consums d'aigua per a ús domèstic realitzats en els municipis a què es refereix l'annex de la present ordre.
  
Article 2. Facturació de consums realitzats en semestres amb diferent règim de subjecció
  
Quan es produïsquen facturacions el període de consum de les quals s'estenga, a l'efecte de la bonificació a què es refereix l'article anterior, a dos o més semestres amb distint règim de subjecció, la dita bonificació s'aplicarà en proporció a la part del consum total que corresponga a cadascun de tals semestres.
  
Article 3. Variació de les circumstàncies existents l'1 de juliol de 2002
  
Les variacions que, respecte a la situació existent en aquests el dia 1 de juliol de 2002, es produïsquen durant el segon semestre de 2002 en els municipis de la Comunitat Valenciana, comportaran les modificacions oportunes en la relació que es recull en l'annex de la present ordre, amb efecte des del dia 1 de gener de 2003.
  
Disposició final
  
Única. Entrada en vigor
  
La present ordre entrarà en vigor l'endemà de la publicació en el Diari Oficial de la Generalitat Valenciana.
  
València, 12 de juliol de 2002
  
El conseller d'Economia, Hisenda i Ocupació
  
VICENTE RAMBLA MOMPLET
  
ANNEX
  
?Relació de municipis de la Comunitat Valenciana els consums d'aigua per a ús domèstic dels quals gaudiran d'una bonificació del 50 por 100 durant el segon semestre de 2002-
  
Benimodo
  
Castielfabib
  
Fuenterrobles